Kastellin
Kastellin a zo ur gumun eus Breizh e departamant Penn-ar-Bed. Emañ Kastellin war lez ar stêr Aon e penn kentañ an aber, hanter-hent etre Brest ha Kemper. Pennlec'h arondisamant Kastellin eo, met n'eo ket pennlec'h kanton ken abaoe 2014.

Douaroniezh

Anv 

 Bernard Tanguy ː Castrum Castellin, XIvet; Castrum Lini, 1217, 1240, 1262; Chasteaulin, 1305
 Erwan Vallerie ː Castellin, Montaneum qui vocatur Nin, XIvet; Castellinum ?, 1038; Castrolini, 1217, 1223; Chasteaulin du Fou, 1460, 1466; Castrolini, 1516; Chasteaulin, 1536; Castellin, 1636.

Gerdarzh

 Bernard Tanguy ː diwar brezhoneg kozh nin = barr, lein, beg, hirie nein, aet da lin dre enteuzadur.

Ardamezioù 

Lakaet da dalvezout adalek 1878.

Enrollet gant an Departamant ar 24 Mae 1977

Istor 
Kastellin en em gav e-kichen ur roudour hag e oa ur c'hroashent hentoù roman ː eus Karaez da Douarnenez ha Kameled war un tu, ha Kemper da Landerne war an tu all.

Ar c'hastell e zo bet savet e-kerzh an Xvet kantved gant Budig, kont Kernev, lesanvet Castellin.

Nac'het e voe an distaoliadeg roueel e miz C'hwevrer 1676 ouzh pevar den eus Kastellin, an hini a voe prouet en doa gloazet ar Markiz de la Coste, ar vreudeur Allain ha Jean Quintin ha Charles Lescac, goude Emsavadeg ar Bonedoù ruz.

Dispac'h Gall 
 Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant ar person, Le Coz e anv, Le Bourc'his, kure, ha Beauguion, gouarnour an ospital.

1864: Degouezhout a ra hent-houarn e Kastellin.



Brezel-bed kentañ 
 Mervel a reas 219 gwaz eus ar gumun, da lâret eo 4,64% eus ar boblañs e 1911, abalamour d'ar brezel.

Eil brezel-bed  
 Mervel a reas 23 den ag ar gumun abalamour d'ar brezel.

Brezel Korea 
 Mervel a reas  ur serjant eus ar gumun e Myojang Myon d’ar 7 a viz Here 1952.

Brezelioù didrevadennañ

Brezel Indez-Sina 
 Mervel a reas daou vilour eus ar gumun er Viêtnam.

Brezel Aljeria 
 Mervel a reas ur serjant eus ar gumun d’ar 5 a viz Meurzh 1958 e  Tebessa (departamant Annaba).

Emdroadur ar boblañs abaoe 1793

Brezhoneg 
 Ar Brezoneg er Skol, 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.
 E Kastellin e oa chomlec'h ar Skol dre Lizer, aozet gant Visant Seite.
 Ur skol Diwan zo e Kastellin abaoe 2007.
 E distro-skol 2022 e oa 26 skoliad enskrivet er skol Diwan (5,1 % eus skolidi ar gumun evit a sell ouzh ar c'hentañ derez).

Monumantoù ha traoù heverk 

 Iliz Sant-Iduned ː savet e 1868-69 diwar tresadennoù an arkitektour Joseph Bigot;
 Chapel Itron-Varia ː chapel ar c'hastell, bet savet e -kerzh fin an XIIIvet kantved, hag adkempennet e XVvet, XVIvet, XVIIvet, XVIIIvet .
 Chapel Sant-Komparz, bet adsavet war a seblant e-kerzh XVIIIvet kantved (enskrivadur = Vː CARO; F. B. 1701)
 Chapel skol Sant-Loeiz, eus dibenn XIXvet kantved.
 Chapel Sant-Yann-Badezhour, e Kerian; chapel eus Ospitalerien ar Fouilhez; bet diskaret. Ar feunteun a zo bet dispennet war dro 1950.

 Monumant ar re varv, luc'hskeudenn.

Sport

Marc'hhouarnerezh
Boucles de l'Aulne
Tro Bro-C'hall e Kastellin
3 a viz Gouere 1958 : 8 tennad-hent Tro Bro-C'hall e Kastellin (a-benn d'an eur) ; trec'h eo Charly Gaul (Luksembourg).
26 a viz Mezheven 1965 : 5 tennad-hent Tro Bro-C'hall e Kastellin (a-benn d'an eur) ; trec'h eo Raymond Poulidor.
11 a viz Gouere 1982 : 8 tennad-hent Tro Bro-C'hall etre Konk-Kerne ha Kastellin ; trec'h eo Frank Hoste (Belgia).

Tud

Tud ganet eno

Tud marvet eno
 1898 : An aotrou Kere, beleg ha skrivagner brezhonek
2015 : Guy Étienne, mezeg, skrivagner ha yezhoniour brezhonek

Tud liammet gant ar gumun
 Jean Moulin, politikour gall, haroz an harzerezh e-pad an Eil Brezel Bed, isprefed Arondisamant Kastellin adalek 1930 betek 1932
 Guy Étienne, mezeg, skrivagner ha yezhoniour brezhonek, en deus kaset ar braz eus e vuhez eno

Ardamezeg ar familhoù

Gevelliñ

Liammoù diavaez 

 Lec'hienn ofisiel kêr
 Kastellin war lec'hienn Geobreizh

Levrlennadur 

 René Couffon & Alfred Le Bars ː Diocèse de Quimper et de Léon. Nouveau répertoire des églises et chapelles. Association Diocésaine de Quimper. 1988
 Michel Froger & Michel Pressensé : Armorial des communes du Finistère. 2001
 Bernard Tanguy : Dictionnaire des noms de communes, trèves et paroisses du Finistère. Chasse-Marée. ArMen. 1990
 Erwan Vallerie : Diazezoù studi istorel an anvioù-parrez. Corpus. An Here. 1995

Notennoù 

Kumunioù Penn-ar-Bed
Kumunioù Kerne
Ar Brezoneg er Skol
Emsavadeg ar Bonedoù ruz
Stêr Aon